કન્ટેઈનર હટાવવાને કારણે શહેરના જુદા જુદા સ્પોટ ઉપરથી કચરો ઉપાડવાની સમસ્યા વધી છે. ઘણી બધી વાસ્તવિક તકલીફો સામે આવવા માંડી હતી. જે સ્લમ પોકેટ્સ છે, ત્યાં નાની ખોલી જેવા મકાનમાં કચરો ભેગો કરી રાખવો, પોતાના વિસ્તારમાં સફાઈની કામગીરી કરતાં સફાઈ કામદારોએ પણ કચરો ક્યાં એકઠો કરવો, રાત્રિસફાઈમાં નીકળતો કચરો ક્યાં ઠાલવવો જેવી ઘણી સમસ્યાઓ સામે આવી હતી. એટલે, કન્ટેઈનર ફ્રી સિટી બનાવવા માટે થોડી વ્યવહારુ બાબતોને ધ્યાને રાખીને આગોતરુ આયોજન જરૂરી હોવાના મત સામે આવ્યા હતાં.